चीन के उप विदेश मंत्री कॉन्‍ग शुआनयू ने मंगलवार दोनों नेताओं की मुलाकात से पहले डोकलाम पर एक बड़ा बयान दिया है। उन्‍होंने कहा, 'डोकलाम में सीमा पर जो कुछ भी पिछले वर्ष हुआ वह कुछ हद तक भारत और चीन के बीच भरोसे की कमी को दर्शाता है।' शुआनयू से मीडिया ने डोकलाम विवाद पर सवाल पूछा था और उस सवाल के जवाब के तौर पर उन्‍होंने यह बात कही है। पिछले वर्ष जून में भारत और चीन की सीमाएं 73 दिनों तक आमने-सामने थीं। जून में शुरू हुआ यह विवाद 73 दिन बाद जाकर 28 अगस्‍त को खत्‍म हो सका था। डोकलाम पर भूटान अपना दावा जताता है। जब उनसे पूछा गया कि क्‍या डोकलाम विवाद और सीमा विवाद भी पीएम मोदी और राष्‍ट्रपति जिनपिंग के बीच चर्चा का विषय होगा? इस पर कॉन्‍ग ने कहा, 'दोनों नेताओं ने एक अनौचपारिक मुलाकात का फैसला किया है क्‍योंकि दोनों देश एक दूसरे के लिए बाहरी रणनीति में काफी अहमियत रखते हैं, न कि इसलिए मुलाकात कर रहे हैं कि सीमा विवाद अभी तक अनसुलझा है, और इस बारे में एक अनौपचारिक मुलाकात के दौरान बात करने की जरूरत है।त्र